अपने सटीक फिल्मांकन और प्रस्तुतिकरण की वजह से यह कार्यक्रम खास दर्शकों की खास पसन्द बन गया है। हम सभी को रहस्य लुभाते हैं। ये लुभाने के साथ ही हमें रोमांचित भी करते हैं। इस बारे में किसी को कुछ पता नहीं कि मौत के बाद क्या होता है। आत्माएं कहां जाती हैं, क्यों हम कभी-कभी अलग तरह से अनुभव करते हैं और उस अभिव्यक्ति को किसी से व्यक्त नहीं कर सकते। जी टीवी पर शुरू हुए शो फीयर फाइल्स Fear Files में यही दिखाने की कोशिश शुरू हुई है। इसमें कुछ घटनाएं दिखाई गई हैं, जिन्हें लोगों ने देखा और महसूस किया है। फीयर फाइल्स उन लोगों की कहानी कहता है जिन्होंने भय का सामना करते हुए शक्ति का भी प्रदर्शन किया है।